
        ประกาศองค์การบริหารส่วนตำบลแม่เจ้าอยู่หัว
เรื่อง   จัดจ้างโครงการก่อสร้างระบบประปาหมู่บ้านแบบผิวดินขนาดกลาง  บ้านบ่อหมู่  หมู่ที่  10  
ตำบลแม่เจ้าอยู่หัว  อำเภอเชียรใหญ่  จังหวัดนครศรีธรรมราช  (โดยวิธีพิเศษ) 
             ………………………………………………… 


ด้วย องค์การบริหารส่วนตำบลแม่เจ้าอยู่หัว  อำเภอเชียรใหญ่  จังหวัดนครศรีธรรมราช   มีความประสงค์จะดำเนินการจัดจ้างโครงการก่อสร้างระบบประปาหมู่บ้านแบบผิวดินขนาดกลาง  บ้านบ่อหมู่  หมู่ที่  10  ตำบลแม่เจ้าอยู่หัว  อำเภอเชียรใหญ่  ตามแบบกรมทรัพยากรน้ำ  โดยวิธีพิเศษ  ตามรายการดังนี้
-  ประเภทอาคาร  โรงสูบน้ำ  รางระบายน้ำ  ป้ายการประปา  ป้ายบอกระดับน้ำในถังใส่น้ำ  ประตู  รั้ว  การประสานท่อระหว่างระบบ  การประสานท่อภายในโรงสูบน้ำดิบ  การประสานท่อภายในโรงสูบน้ำดี  ทดสอบการรับน้ำหนักบรรทุกของดิน  การประสานระบบไฟฟ้าภายในบริเวณ  ก่อสร้างสระพักตะกอน
- ประเภทงานโครงสร้างคอนกรีตเสริมเหล็ก ระบบกรองน้ำผิวดิน  ขนาด  5  ลูกบาศก์เมตร/ชั่วโมง  ถังน้ำใส  ขนาด  25  ลูกบาศก์เมตร  หอถังสูง  ขนาด  15  ลูกบาศก์เมตร
-  ประเภทงานสาธารณูปโภค  ระบบท่อส่งน้ำดิบ  ระบบท่อจ่ายน้ำประปา
-  ประเภทงานครุภัณฑ์และอื่น  ๆ เครื่องสูบน้ำดิบพร้อมอุปกรณ์  จำนวน  2  ชุด  เครื่องสูบน้ำดีพร้อมอุปกรณ์  จำนวน  2  ชุด  เครื่องจ่ายสารละลายคลอรีน  เครื่องมือประจำการประปา  เครื่องมือตรวจวัดความเป็นกรม – เป็นด่างในน้ำ  สารส้ม  ค่าขนส่ง  การประสานระบบไฟฟ้าภายนอก  
-  ติดตั้งป้ายประชาสัมพันธ์โครงการตามแบบมาตรฐานของ  อบต.  จำนวน   1  ป้าย

ราคากลางของงานโครงการก่อสร้างระบบประปาหมู่บ้านแบบผิวดินขนาดกลาง  บ้านบ่อหมู่  หมู่ที่  10  เป็นเงิน  2,353,300.- บาท  (สองล้านสามแสนห้าหมื่นสามพันสามร้อยบาทถ้วน)


ผู้มีสิทธิเสนอราคาจะต้องมีคุณสมบัติดังต่อไปนี้

 

1.  เป็นนิติบุคคล หรือบุคคลธรรมดา  ที่มีอาชีพรับจ้างทำงานที่เสนอราคาดังกล่าว  ซึ่งมีผลงานประเภทเดียวกันในวงเงินไม่น้อยกว่า  941,320.-บาท  (เก้าแสนสี่หมื่นหนึ่งพันสามร้อยยี่สิบบาทถ้วน)


2.  ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  ในขณะที่ยื่นซองเสนอราคา


ผู้ใดที่มีความประสงค์ที่จะเสนอราคาจ้างดังกล่าว  กับทางองค์การบริหารส่วนตำบลแม่เจ้าอยู่หัว  ให้ไปขอรับเอกสารการยื่นซองเสนอราคา  ได้ที่สำนักงานองค์การบริหารส่วนตำบลแม่เจ้าอยู่หัว  ในวันที่  27  มกราคม  2559  เวลา  08.30  น. ถึงเวลา  12.00  น.  และกำหนดยื่นซองเสนอราคาในวันที่  27  มกราคม  2559  เวลา   13.30  น.  ถึงเวลา  14.30  น.  และกำหนดเปิดซองเสนอราคาในวันเดียวกัน  ตั้งแต่เวลา  15.00  น.  เป็นต้นไป จนกว่าจะแล้วเสร็จ


ประกาศ ณ วันที่  26   เดือน  มกราคม   พ.ศ.2559
 





      ชนวีร์  ซุ่นอินทร์






  (นายชนวีร์  ซุ่นอินทร์)




           นายกองค์การบริหารส่วนตำบลแม่เจ้าอยู่หัว
